rejauldu/bengali-wikipedia huggingface dataset:
মোহাম্মদ ফেরদাউস খান (২০ ডিসেম্বর ১৯১৯ - ৩০ মার্চ ২০১৬) ছিলেন একজন শিক্ষাবিদ, লেখক ও প্রশাসক। তিনি ঢাকা মাধ্যমিক ও উচ্চ মাধ্যমিক শিক্ষা বোর্ডের চেয়ারম্যানের দ্বায়িত্ব পালন করেছেন। তার রচিত গ্রন্থের সংখ্যা ৫০টি। তিনি পশ্চিমবঙ্গ আইন পরিষদের সাবেক সদস্য মোহাম্মদ আমানত খানের জ্যেষ্ঠ পুত্র। শিক্ষা ও গবেষণায় অবদানের জন্য তিনি ১৯৮০ সালে একুশে পদকে ভূষিত হন।  প্রারম্ভিক জীবন খান ১৯১৯ সালের ২০ ডিসেম্বর তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার পাঠানটুলী গ্রামের সম্ভ্রান্ত খান পরিবারে জন্মগ্রহণ করেন। তার পিতা মোহাম্মদ আমানত খান ছিলেন তৎকালীন পশ্চিমবঙ্গ আইন পরিষদের সদস্য এবং চট্টগ্রাম বন্দর ট্রাস্টের প্রথম মুসলমান চেয়ারম্যান। তিনি তার পরিবারের জ্যেষ্ঠ সন্তান। ১৯৩৭ সালে তিনি স্টার মার্কসহ প্রথম বিভাগে মেট্রিকুলেশন পাস করেন। তিনি চট্টগ্রাম কলেজ থেকে প্রথম বিভাগে আইএসসি পাস করেন। পরবর্তীতে তিনি কলকাতা প্রেসিডেন্সি কলেজে ভর্তি হন এবং সেখান থেকে ১৯৪১ সালে বিএসসি সম্মান ডিগ্রি লাভ করেন। পরে তিনি ১৯৪৩ সালে ঢাকা বিশ্ববিদ্যালয় থেকে পদার্থ বিজ্ঞান বিষয়ে প্রথম শ্রেণিসহ এমএসসি ডিগ্রি লাভ করেন। সে সময় তাঁর সরাসরি শিক্ষক ছিলেন উপমহাদেশের প্রখ্যাত পদার্থবিজ্ঞানী প্রফেসর সত্যেন্দ্রনাথ বসু। ১৯৪৫ সালে তিনি বিএড পরীক্ষায় প্রথম শ্রেণিতে প্রথম হন। পরে তিনি উচ্চ শিক্ষার জন্য ইংল্যান্ড যান এবং লন্ডন ইনস্টিটিউট থেকে এমএ ইন এডুকেশন ডিগ্রি লাভ করেন।  কর্মজীবন ১৯৪৪ সালে ঢাকা টিচার্স ট্রেনিং কলেজে বিজ্ঞানের শিক্ষক পদে যোগদানের মাধ্যমে ফেরদাউস খানের কর্মজীবন শুরু হয়। পরবর্তীতে তিনি চট্টগ্রাম কলেজেও শিক্ষকতা করেন। ১৯৬৫ সালের অক্টোবর থেকে ১৯৭২ সালের মার্চ পর্যন্ত তিনি ডিরেক্টর অব পাবলিক ইনস্ট্রাকশন (ডিপিআই) হিসেবে দ্বায়িত্ব পালন করেন। ১৯৮১ সালে ডিপিআই ঢাকা মাধ্যমিক ও উচ্চ মাধ্যমিক শিক্ষা বোর্ডে উন্নত করা হলে তিনি এর চেয়ারম্যান হিসেবে দ্বায়িত্ব পালন করেন। এছাড়া কর্মজীবনে তিনি বাংলাদেশ সরকারের অতিরিক্ত সচিব এবং স্বাধীনতা উত্তর বাংলাদেশের শিক্ষা কমিশন কুদরত-ই-খুদা শিক্ষা কমিশনের সদস্য হিসেবে দায়িত্ব পালন করেন।  পারিবারিক জীবন খানের স্ত্রী খাতেমুন আরা বেগম একজন বিদুষী মহিলা। তাদের ৫ পুত্র ও ৪ কন্যা। সকলেই উচ্চ শিক্ষায় শিক্ষিত।  মৃত্যু ফেরদাউস খান ২০১৬ সালের ৩০ মার্চ ঢাকার ইবনে সিনা হাসপাতালে বার্ধক্যজনিত কারণে মৃত্যুবরণ করেন।  সম্মাননা  শিক্ষা ও গবেষণায় অবদানের জন্য একুশে পদক, ১৯৮০  বাংলা একাডেমী ফেলোশিপ  তথ্যসূত্র  বিষয়শ্রেণী:১৯১৯-এ জন্ম বিষয়শ্রেণী:২০১৬-এ মৃত্যু বিষয়শ্রেণী:২০শ শতাব্দীর বাংলাদেশী লেখক বিষয়শ্রেণী:২১শ শতাব্দীর বাংলাদেশী লেখক বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম জেলার লেখক বিষয়শ্রেণী:বাংলাদেশী শিক্ষাবিদ বিষয়শ্রেণী:বাঙালি মুসলিম বিষয়শ্রেণী:শিক্ষা ও গবেষণায় একুশে পদক বিজয়ী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:চট্টগ্রাম জেলার শিক্ষাবিদ বিষয়শ্রেণী:বাঙালি লেখক বিষয়শ্রেণী:একুশে পদক বিজয়ী বিষয়শ্রেণী:স্বাধীনতা পুরস্কার বিজয়ী
থাম্ব|রেজোন্যান্ট সার্কিট উচ্চমানের ভোল্টেজ তৈরি করতে পারে। টেসলা কয়েল উচ্চমানের একটি রেজোন্যান্ট সার্কিট। একটি বিশেষ রেজোনেন্স ফ্রিকোয়েন্সিতে ইলেক্ট্রিক্যাল বর্তনীতে যখন ইম্পিড্যান্স অথবা এডমিট্যান্স পরস্পরকে বিলুপ্ত করে ফেলে তখন ইলেক্ট্রিক্যাল রেজোনেন্স সংগঠিত হয়। কোন কোন সময় বর্তনীতে ইনপুট আউটপুটের ইম্পিড্যান্স শূন্যের কাছাকাছি এবং ট্রান্সফার ফাংশন এক এর কাছাকাছি হলেও রেজোনেন্স হতে সংগঠিত হয়।  রেজোন্যান্ট সার্কিট ইনপুট ভোল্টেজ এবং কারেন্টের চাইতে উচ্চ মানের ভোল্টেজ এবং কারেন্ট তৈরি করতে পারে। তারবিহীন ব্যবস্থায় পরিবহন এবং গ্রহণ প্রান্তে ব্যপকহারে ব্যবহৃত হয়ে থাকে।   এলসি সার্কিট  ইন্ডাক্টর এবং ক্যাপাসিটর জনিত কারণে রেজোনেন্স অবস্থা তৈরি হয়।  হঠাৎ কমে যাওয়া ম্যাগনেটিক ফিল্ড ইন্ডাক্টরের ওয়াইন্ডিং এ কারেন্ট প্রবাহ সৃষ্টি করে, এই কারেন্ট ক্যাপাসিটরকে চার্জ করে, আবার ক্যাপাসিটরের ডিসচার্জিং কারেন্ট ইন্ডাক্টরে ম্যাগনেটিক ফিল্ড তৈরি করে।  আর এই প্রক্রিয়া পুনঃপুন চলতে থাকে। এটি একটি যান্ত্রিক দোলকের মত আচরণ করে এবং এটি হরমোনিক অসিলেটরের একটি প্রকার।  রেজোনেন্স অবস্থায় দুটি উপাদানের সিরিজ ইম্পিড্যান্স সর্বনিম্ন থাকে এবং প্যারালাল ইম্পিড্যান্স সর্বোচ্চ থাকে।  ক্যাপাসিট্যান্স এবং ইন্ডাক্ট্যান্সের নির্দিষ্ট মানে বিশেষ ফ্রিকোয়েন্সিতে রেজোনেন্স অবস্থা সৃষ্টি হয় বলে একে ফিল্টারিং এবং টিউনিং এর কাজে ব্যবহার করা হয়। তবে অপ্রত্যাশিত নয়েজ তৈরি করে যোগাযোগ ব্যবস্থায় বাধা সৃষ্টি করতে পারে।  প্যারালাল রেজোনেন্স বা রোজেনেন্সের কাছাকাছি অবস্থা তড়িৎ শক্তির অপচয় রোধে ব্যবহৃত হতে পারে। যেমন এসিনক্রোনাস মোটরে ইন্ডাক্টিভ কারেন্ট অপচয় হয় আবার সিনক্রোনাস মোটরে ক্যাপাসিটিভ কারেন্ট অপচয় হয়। দুই ধরনের প্যারালাল অবস্থা ব্যবহার করে ইন্ডাক্টরকে ক্যাপাসিটরে ফিড করাতে এবং বিপরীতক্রমে সার্কিটে রেজোনেন্ট কারেন্ট বজায় রেখে দুই ধরনের অপচয়কেই কাজে লাগানো যায়।  যেহেতু ইনডাকটিভ রিঅ্যাক্ট্যান্স এবং ক্যাপাসিটিভ রিয়াকাট্যান্স বিস্তারের সমান    ,  সুতরাং    ,  যেখানে ,   হল hz প্রকাশ করা ফ্রিকোয়েন্সি   হল হেনরিতে প্রকাশ করা ইন্ডাক্ট্যান্স এবং  হল ফ্যারাডে প্রকাশ করা ক্যাপ্যাসিট্যান্স। এসআই ইউনিট ব্যবহার করে।  রেজোনেন্সের গুনগত মান  দ্বারা নির্ধারিত হয়, যা রেজিট্যান্সের একটি ফাংশন :  । একটি আদর্শ, লসলেস সার্কিটের  অসীম, তবে বাস্তবে সকল সার্কিটে অল্প কিছু রেজিট্যান্সের কারণে  সসীম। আর এল সি সার্কিটের ধারণা থেকে বিষয়টা ভালভাবে বুঝা যায়।   আরএলসি সার্কিট  থাম্ব|350x350পিক্সেল| একটি রেজিস্টর, ইন্ডাক্টর এবং ক্যাপাসিটর নিয়ে গঠিত একটি RLC সিরিজ সার্কিট। RLC মূলত রেজিস্টর, ইন্ডাক্টর এবং ক্যাপাসিটর নিয়ে সিরিজ বা প্যারালালে গঠিত সার্কিট। রেজিট্যান্স, ইন্ডাক্ট্যান্স এবং ক্যাপাসিট্যান্স এর নামের প্রতীক থেকে এই RLC নামকরণ করা হয়েছে। RLC সার্কিট LC সার্কিটের মতই হরমোনিক অসিলেটের একটা প্রকার। রেজিস্টরের উপস্থিতি সময়ের সাথে  অসিলেশন প্রশমিত করে। রেজিস্টরের এই প্রভাবকে ড্যাম্পিং বলা হয়। রেজিট্যান্সের উপস্থিতিতে প্রশমিত অসিলেশনের রেজোন্যান্ট ফ্রিকোয়েন্সিও কমে যায় যদিও অসিলেশন শুরু করার ফ্রিয়োয়েন্সি LC সার্কিটের মতই থেকে যায়। । বাস্তবে সার্কিটে কোন রেজিট্যান্স সংযুক্ত না থাকলেও কিছু না কিছু রেজিট্যান্স থেকেই যায় অনিবার্যভাবে। কাজেই খাঁটি LC সার্কিট কেবল তত্বতেই সীমাবদ্ধ।   আরো দেখুন   অ্যান্টেনা তত্ত্ব  ইলেক্ট্রনিক ফিল্টার   তথ্যসূত্র   বিষয়শ্রেণী:ইলেকট্রনিক বর্তনী
ফেইয়ানর্ট রটার্ডাম (; সাধারণত শুধুমাত্র ফেইয়ানর্ট নামে পরিচিত) হচ্ছে রটার্ডাম ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯০৮ সালের ১৯শে জুলাই তারিখে প্রতিষ্ঠিত হয়েছে। ফেইয়ানর্ট তাদের সকল হোম ম্যাচ রটার্ডামের দে কইপে খেলে থাক; যার ধারণক্ষমতা হচ্ছে ৫১,১৭৭। বর্তমানে এই ক্লাবের ম্যানেজারের দায়িত্ব পালন করছেন ডিক আটফোকাট এবং সভাপতির দায়িত্ব পালন করছেন টোন ভান বোডেখম। ওলন্দাজ আক্রমণভাগের খেলোয়াড় স্টেভেন বেরখোস এই ক্লাবের অধিনায়কের দায়িত্ব পালন করছেন।  ফেইয়ানর্ট নেদারল্যান্ডের অন্যতম সেরা তিনটি ক্লাবের মধ্যে একটি, যারা প্রতিষ্ঠার পর থেকেই সাফল্য অর্জন করেতে শুরু করেছিল। ঘরোয়া ফুটবলে, ফেইয়ানর্ট এপর্যন্ত ৩২টি শিরোপা জয়লাভ করেছে; যার মধ্যে ১৫টি এরেডিভিজি শিরোপা, ১৩টি কেএনভিবি কাপ শিরোপা এবং ৪টি ইয়োহান ক্রুইফ শিল্ড শিরোপা রয়েছে।Oprichting Wilhelmina , frgoals.nl ইউরোপীয় এবং আন্তর্জাতিক প্রতিযোগিতায়, ফেইয়ানর্ট এপর্যন্ত ৩টি শিরোপা জয়লাভ করেছে; যার মধ্যে ৪টি ইউরোপীয় কাপ শিরোপা, ২টি উয়েফা কাপ রয়েছে।  অর্জন ঘরোয়া এরেডিভিজি: ১৫  চ্যাম্পিয়ন:  ১৯২৩–২৪, ১৯২৭–২৮, ১৯৩৫–৩৬, ১৯৩৭–৩৮, ১৯৩৯–৪০, ১৯৬০–৬১, ১৯৬১–৬২, ১৯৬৪–৬৫, ১৯৬৮–৬৯, ১৯৭০–৭১, ১৯৭৩–৭৪, ১৯৮৩–৮৪, ১৯৯২–৯৩, ১৯৯৮–৯৯, ২০১৬–১৭ কেএনভিবি কাপ: ১৩  চ্যাম্পিয়ন:  ১৯২৯–৩০, ১৯৩৪–৩৫, ১৯৬৪–৬৫, ১৯৬৮–৬৯, ১৯৭৯–৮০, ১৯৮৩–৮৪, ১৯৯০–৯১, ১৯৯১–৯২, ১৯৯৩–৯৪, ১৯৯৪–৯৫, ২০০৭–০৮, ২০১৫–১৬, ২০১৭–১৮ ইয়োহান ক্রুইফ শিল্ড: ৪  চ্যাম্পিয়ন:  ১৯৯১, ১৯৯৯, ২০১৭, ২০১৮  আন্তর্জাতিক ইউরোপীয় কাপ: ১  চ্যাম্পিয়ন:  ১৯৬৯–৭০ উয়েফা কাপ: ২  চ্যাম্পিয়ন:  ১৯৭৩–৭৪, ২০০১–০২ আন্তঃমহাদেশীয় কাপ: ১  চ্যাম্পিয়ন:  ১৯৭০  আরও দেখুন নেদারল্যান্ডের ফুটবল ক্লাবের তালিকা  তথ্যসূত্র  বহিঃসংযোগ  প্রাতিষ্ঠানিক ওয়েবসাইট ফেইয়ানর্ট একাডেমি  অন্যান্য ওয়েবসাইট ফেইয়ানর্টের টিআইএফও দলের প্রাতিষ্ঠানিক ওয়েবসাইট  ফেইয়ানর্ট পোল্যান্ড ওয়েবসাইট   বিষয়শ্রেণী:ফেইয়ানর্ট বিষয়শ্রেণী:১৯০৮-এ নেদারল্যান্ডসে প্রতিষ্ঠিত বিষয়শ্রেণী:১৯০৮-এ প্রতিষ্ঠিত ফুটবল ক্লাব বিষয়শ্রেণী:নেদারল্যান্ডসের ফুটবল ক্লাব বিষয়শ্রেণী:অনির্বাসিত ফুটবল ক্লাব বিষয়শ্রেণী:উয়েফা কাপ বিজয়ী ক্লাব বিষয়শ্রেণী:উয়েফা চ্যাম্পিয়নস লিগ বিজয়ী ক্লাব
পিটার জেমস পেথেরিক (; জন্ম: ২৫ সেপ্টেম্বর, ১৯৪২ - মৃত্যু: ৭ জুন, ২০১৫) র‌্যানফার্লি এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। ১৯৭৬ থেকে ১৯৭৭ মেয়াদকালে নিউজিল্যান্ড ক্রিকেট দলের সদস্য ছিলেন তিনি। দলে তিনি মূলতঃ অফ স্পিনার হিসেবে ভূমিকা রেখেছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন। টেস্ট ক্রিকেট অভিষেকে তিনজন ক্রিকেটারের একজন হিসেবে হ্যাট্রিক করে স্মরণীয় হয়ে আছেন পিটার পেথেরিক। প্রথম-শ্রেণীর ক্রিকেটে ওতাগো এবং ওয়েলিংটন দলের প্রতিনিধিত্ব করেন।   প্রারম্ভিক জীবন  ৩৩ বছর বয়সে ওতাগোর পক্ষে প্রথম-শ্রেণীর ক্রিকেটে খেলতে নামেন পেথেরিক। ১৯৭৫-৭৬ থেকে ১৯৭৭-৭৮ মৌসুম পর্যন্ত ওতাগোতে এবং ১৯৭৮-৭৯ থেকে ১৯৮০-৮১ মৌসুম পর্যন্ত ওয়েলিংটনে খেলেন। ১৯৭৫-৭৬ মৌসুমে নিজস্ব পঞ্চম খেলায় নর্দার্ন ডিস্ট্রিক্টসের বিপক্ষে প্রথম ইনিংসে ৯/৯৩ লাভ করেন।Otago v Northern Districts 1975-76 ঐ মৌসুমে ২০.১৩ গড়ে ৪২ উইকেট দখল করেন তিনি। প্রথম-শ্রেণীর ক্রিকেটে ২৪.৪৭ গড়ে ১৮৯ উইকেট নেন। তন্মধ্যে নয়বার পাঁচ উইকেট ও দুইবার দশ উইকেট পান।   খেলোয়াড়ী জীবন  সমগ্র খেলোয়াড়ী জীবনে ৬ টেস্টে অংশগ্রহণ করেন। ৪২.৫৬ গড়ে ১৬ উইকেট দখল করেন তিনি। ১৯৭৬ সালে পাকিস্তানের বিপক্ষে তার টেস্ট অভিষেক ঘটে। লাহোরের গাদ্দাফি স্টেডিয়ামে অনুষ্ঠিত ঐ টেস্টে হ্যাট্রিক করেছিলেন তিনি। এরফলে জানুয়ারি, ১৯৩০ সালে ইংল্যান্ডের মরিস অলমের পর অভিষেক টেস্টে দ্বিতীয় খেলোয়াড় ও প্রথম নিউজিল্যান্ডীয় হিসেবে তিনি এ সম্মাননা অর্জন করেন। পরবর্তীতে অস্ট্রেলীয় ড্যামিয়েন ফ্লেমিংও অভিষেক টেস্টে হ্যাট্রিক করেছেন। জাভেদ মিয়াঁদাদ, ওয়াসিম রাজা ও ইন্তিখাব আলম তার শিকারে পরিণত হন। হ্যাট্রিকের পূর্বে তার বোলিং পরিসংখ্যান ছিল ০/৯৬ ও পাকিস্তানের ৩৩৬/৪। এ সময় ওতাগোর অধিনায়ক ও জাতীয় দলের উইকেট-রক্ষণের দায়িত্বে নিয়োজিত ওয়ারেন লি তাকে বোলিংয়ের জন্য আমন্ত্রণ জানিয়েছিলেন। পঞ্চম উইকেটে জাভেদ মিয়াঁদাদ-আসিফ ইকবাল ২৮১ রানের জুটি গড়লে প্রথমে মিয়াঁদাদ (১৬৩) স্কয়ার লেগে রিচার্ড হ্যাডলির হাতে ক্যাচ দেন। বামহাতি ওয়াসিম রাজা (০) কট এন্ড বোল্ড হন। এরপর সিলি পয়েন্টে সারে দলের সতীর্থ জিওফ হাওয়ার্থের ইন্তিখাব আলমের (০) ক্যাচ নিলে হ্যাট্রিক পূর্ণতা পায়। এছাড়াও নিউজিল্যান্ডের ক্রিকেটের ইতিহাসে পেথেরিক ও ফ্রাঙ্কলিন - এ দুইজন বোলার টেস্টে হ্যাট্রিক করেছেন।   অবসর  ক্রিকেট জীবন থেকে অবসর নেয়ার পর লন বল খেলার দিকে ঝুঁকে পড়েন। দুইজন নিয়ে গড়া দলকে নেতৃত্ব দিয়ে ২০০৬ সালের নিউজিল্যান্ড ন্যাশনাল বলস চ্যাম্পিয়নশীপের ফাইনাল খেলেন। ৭ জুন, ২০১৫ তারিখে ৭২ বছর বয়সে পশ্চিম অস্ট্রেলিয়ার পার্থে তার দেহাবসান ঘটে।   তথ্যসূত্র    আরও দেখুন   হেমন্ত কানিদকর  জেমস ফ্রাঙ্কলিন  টেস্ট ক্রিকেটে হ্যাট্রিকের তালিকা  নিউজিল্যান্ড জাতীয় ক্রিকেট দল   বহিঃসংযোগ        "Greatest moments in Otago sport, number 54: Petherick bamboozles the Pakistanis" Otago Daily Times, 12 September 2011.  বিষয়শ্রেণী:১৯৪২-এ জন্ম বিষয়শ্রেণী:২০১৫-এ মৃত্যু বিষয়শ্রেণী:ওতাগোর ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:টেস্ট ক্রিকেটে হ্যাট্রিক লাভকারী বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার
অধ্যাপক হালিমা খাতুন (২৫ আগস্ট ১৯৩৩ - ৩ জুলাই ২০১৮) হলেন একজন বাংলাদেশি অধ্যাপক ও সাহিত্যিক। তিনি বিভিন্ন শিক্ষা প্রতিষ্ঠানে অধ্যাপনা ও শিশু সাহিত্য রচনা করার পাশাপাশি ভাষা আন্দোলনে সরাসরি যুক্ত ছিলেন। ভাষা আন্দোলনে অনন্য অবদানের জন্য ২০১৯ সালে তিনি একুশে পদক লাভ করেন।   প্রাথমিক জীবন ও শিক্ষা  হালিমা খাতুন ব্রিটিশ ভারতে বাগেরহাটে জন্মগ্রহণ করেন। তার পিতার নাম মাওলানা আব্দুর রহমান ও মাতার নাম দৌলতুননেসা। তিনি ঢাকা বিশ্ববিদ্যালয়ে ইংরেজি সাহিত্যে এবং পরে রাজশাহী বিশ্ববিদ্যালয় থেকে বাংলায় সাহিত্যে তার মাস্টার সম্পন্ন করেন। ১৯৬৮ সালে তিনি নর্দার্ন কলোরাডো বিশ্ববিদ্যালয় থেকে শিক্ষায় পিএইচডি অর্জন করেন।  কর্মজীবন খাতুন খুলনা করনেশন স্কুল ও আর কে গার্লস কলেজে শিক্ষকতা করার মাধ্যমে তার কর্মজীবন শুরু করেন। পরে তিনি ঢাকা বিশ্ববিদ্যালয়ের শিক্ষা গবেষণা ইনস্টিটিউটে যোগ দেন ও ১৯৯৭ সালে অবসর গ্রহণ করেন সেখান থেকে।   পুরস্কার ও সম্মননা   তিনি ভাষা আন্দোলনে অনন্য অবদানের স্বীকৃতি স্বরূপ ২০১৯ সালে মরনোত্তোর একুশে পদক লাভ করেন। এছাড়াও তিনি ভাষা আন্দোলনে সাহসী ভূমিকার স্বীকৃতি স্বরূপ বাংলাদেশ শিল্পকলা একাডেমি কর্তৃক ভাষা সৈনিক সম্মাননা এবং সাহিত্যক্ষেত্রে তার অবদানের জন্য বাংলাদেশ শিশু একাডেমি সাহিত্য পুরস্কার ও লেখিকা সংঘ পুরস্কার লাভ করেন।  প্রাথমিক জীবন তার একমাত্র মেয়ে প্রজ্ঞা লাবনী একজন আবৃত্তি শিল্পী এবং বই প্রকাশক। তার ভাতিজী সুবর্ণা মুস্তফা একজন অভিনেত্রী।  মৃত্যু ২৮ জুন ২০১৮ সালে বৃহস্পতিবার গুরুতর অসুস্থ অবস্থায় তাকে ঢাকার গণস্বাস্থ্য নগর হাসপাতালে ভর্তি করা হয়েছিল। অবস্থার অবনতি হলে ৩০ জুন শনিবার তাকে ইউনাইটেড হাসপাতালে নেওয়া হয়। তিনি হৃদরোগ, বৃক্ক জটিলতা, রক্তদূষণের মতো নানা জটিলতা নিয়ে ইউনাইটেড হাসপাতালের সিসিইউতে ছিলেন। ৩ জুলাই তিনি সেখানে মৃত্যুবরণ করেন।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:বাংলা ভাষা আন্দোলনের সক্রিয় নারী কর্মী বিষয়শ্রেণী:বাগেরহাট জেলার ব্যক্তি বিষয়শ্রেণী:২০১৮-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী লেখিকা বিষয়শ্রেণী:বাংলাদেশী নারী শিক্ষায়তনিক ব্যক্তি বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ বিষয়শ্রেণী:বাঙালি লেখক বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:একুশে পদক বিজয়ী
লক্ষ্মণ চন্দ্র শেঠ (জন্ম: ১১ এপ্রিল ১৯৪৬) সাধারণত লক্ষ্মণ শেঠ নামে পরিচিত ভারতের পশ্চিমবঙ্গের তমলুকের একজন ভারতীয় রাজনীতিবিদ। তিনি সিপিআই(এম) এর পশ্চিমবঙ্গ রাজ্য কমিটির সদস্য ছিলেন এবং হলদিয়ার প্রাক্তন সংসদ সদস্য।Biographical Sketch Member of Parliament 12th Lok Sabha- SETH, SHRI LAKSHMAN CHANDRA parliamentofindia.nic.in. Retrieved 11 November 2012  তাকে ভারতের কমিউনিস্ট পার্টি (মার্কসবাদী) থেকে বহিষ্কার করা হয়। তিনি ২০১৬ সালে শেঠ ভারতীয় জনতা পার্টিতে যোগদান করেন এবং তার নিজের ভারত নির্মাণ পার্টিকে একীভূত করেন যা তার দ্বারা প্রবর্তিত হয়েছিলCPI(M) থেকে তাকে বহিষ্কারের পর।OTHER STATES Former CPI(M) heavyweight Laxman Seth joins BJPEx-CPM leader Lakshman Seth wants to join BJP, party dividedBJP not keen on giving Lok Sabha by poll ticket to Lakshman Seth as he plans join the party তিনি ২০১৮ সালে বিজেপি থেকে বহিষ্কৃত হন এবং কংগ্রেসের টিকিটে তমলুক কেন্দ্র থেকে ২০১৯ সালের নির্বাচনে লড়েছিলেন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:তমলুকের ব্যক্তি
২০১৬ দক্ষিণ এশীয় গেম্‌স (অফিসিয়াল নাম ১২তম দক্ষিণ এশীয় গেম্‌স) হল দক্ষিণ এশিয়ার বহুমাত্রিক-ক্রীড়া প্রতিযোগিতা দক্ষিণ এশীয় গেম্‌সের ১২তম আসর যা ৫ ফেব্রুয়ারি থেকে ১৬ ফেব্রুয়ারি ২০১৬ তারিখে ভারতের গুয়াহাটি ও শিলংয়ে অনুষ্ঠিত হয়। এ আসরে অলিম্পিকের ২২টি খেলার জন্য নির্ধারিত ২২৬টি ইভেন্টে ৮টি দেশের ২,৬৭২ জন ক্রীড়াবিদ অংশ্রহণ করে। প্রতিযোগিতা উদ্বোধনী অনুষ্ঠান ৫ ফেব্রুয়ারি ২০১৬ গুয়াহাটিতে অনুষ্ঠিত হয় যাতে প্রধান অতিথি ছিলেন ভারতের প্রধানমন্ত্রী নরেন্দ্র মোদি। প্রতিযোগিতায় ভারত সর্বোচ্চ ১৮৮টি স্বর্ণ পদক সহ মোট ৩০৮টি পদক জয়লাভ করে।   স্বাগতিক নির্বাচন  প্রতিয়োগিতাটি ২০১২ সালে নেপালের কাঠমুন্ডুতে অনুষ্ঠিত হওয়ার কথা ছিল। কিন্তু ২০১৩ দিল্লী প্রতিয়োগিতার জন্য তা স্থগিত করা হয়। কিন্তু পুনরায় দিল্লী তা করতে অনিহা প্রকাশ করে। পরে ২০১৫ সালে ভারত পুনরায় আয়োজনের আগ্রহ প্রকাশ করে এবং ২০১৬ এর শুরুতে অনুষ্ঠানের সিদ্ধান্ত নেয় এবং খুব অল্প সময়ের মধ্যে কোন প্রস্তুতি ছাড়াই এ প্রতিযোগিতা অনুষ্ঠিত হয়।   লোগো ও মাসকাট    খেলাসমূহ  এশীয় গেম্‌সের এবারের আসরে ২২টি খেলা নির্ধারিত ২২৬টি ইভেন্টে অনুষ্ঠিত হয়। এতে ৭৮৮টি পদক রয়েছে যার মধ্যে ২৩৯টি স্বর্ণ, ২৩৯টি রৌপ্য, ৩১০টি ব্রোঞ্জ পদক।   অংশগ্রহণকারী দেশ  thumb|right|অংশগ্রহণকারী জাতী অঞ্চল ৮টি দেশ প্রতিযোগিতায় অংশগ্রহণ করে।   সময়সূচী  প্রতিযোগিতার সময়সূচি ৫ ফেব্রুয়ারি ২০১৬ তারিখে নির্ধারণ করা হয়।   পদক তালিকা    আরও দেখুন   ২০১৬ গ্রীষ্মকালীন অলিম্পিক  ২০১৪ এশিয়ান গেমস   তথ্যসূত্র    বহিঃসংযোগ  Official website Video catchup on all events  Official song  বিষয়শ্রেণী:দক্ষিণ এশীয় গেমস বিষয়শ্রেণী:২০১৬ দক্ষিণ এশীয় গেমস বিষয়শ্রেণী:২০১৬-এ বহু-ক্রীড়া প্রতিযোগিতা বিষয়শ্রেণী:স্বাগতিক ভারতে আন্তর্জাতিক ক্রীড়া প্রতিযোগিতা বিষয়শ্রেণী:২০১৬-এ এশীয় ক্রীড়া বিষয়শ্রেণী:২০১৬-এ ভারতীয় ক্রীড়া বিষয়শ্রেণী:ভারতে বহু-ক্রীড়া প্রতিযোগিতা
কারুন () হল ইরানের সর্বোচ্চ জলপ্রবাহের নদী এবং দেশের একমাত্র নৌযান চলাচলের উপযোগী নদী। এর দৈর্ঘ্য । কারুন নদী জাগ্রোস পর্বতমালার বাখতিয়ারি জেলার জারদ কুহ পর্বতমালায় উৎপন্ন হয়েছে যা দেজ এবং কুহরং এর মতো অনেক উপনদী গ্রহণ করে। এটি ইরানের খুজেস্তান প্রদেশের রাজধানী আহভাজ শহরের মধ্য দিয়ে প্রবাহিত হয়ে আরভান্দ রুদে তার মুখ দিয়ে প্রবাহিত হয়।  এর দুটি প্রধান শাখা - বাহমানশির এবং হাফফার - এ বিভক্ত হয়ে আরভান্দ রুদের সাথে মিলিত হয়ে পারস্য উপসাগরে গিয়ে পড়েছে। গুরুত্বপূর্ণ আবাদান দ্বীপটি কারুনের এই দুটি শাখার মধ্যে অবস্থিত। বন্দর শহর খোররামশাহর হাফফার শাখা দ্বারা আবাদান দ্বীপ থেকে বিভক্ত।  জুরিস জারিনস এবং অন্যান্য পণ্ডিতরা কারুনকে এডেনের চারটি নদীর ( গিহোন ) একটি হিসেবে চিহ্নিত করেছেন, অন্যগুলো হল টাইগ্রিস, ইউফ্রেটিস এবং ওয়াদি আল-বাতিন অথবা কারখেহ ।   নাম  প্রাচীন ধ্রুপদী যুগে কারুনকে প্যাসিটিগ্রিস নামে পরিচিত ছিল। আধুনিক মধ্যযুগীয় এবং আধুনিক নাম কারুন, কুহরং নামের একটি অপভ্রংশ যা এখনও কারুন নদীর দুটি প্রধান উপনদীর একটি দ্বারা রক্ষিত। জে জি লরিমার তার গেজেটিয়ার অফ দ্য পারস্য উপসাগর, ওমান এবং মধ্য আরব- এও লিপিবদ্ধ করেছেন যে এটি "দুজাইল" নামে পরিচিত ছিল, যা মধ্যযুগীয় আরব এবং ফার্সি ভূগোলবিদদের কাছে "ছোট টাইগ্রিস" হিসাবে অনুবাদ করা যেতে পারে।   নদী প্রবাহ  ডান|থাম্ব|260x260পিক্সেল|মসজিদ সোলেমানের কাছে বাঁধাগ্রস্ত অংশ   বেসিন  থাম্ব|করুণ নদীর জলাধার (গাঢ় নীল রঙে) থাম্ব|আহওয়াজ শহরের কাছে কারুন নদী   ইতিহাস  থাম্ব|জ্যামিতিক অলঙ্করণ সহ টেরাকোটা পাত্র। সুসা প্রথম আমল (৪২০০-৩৮০০ খ্রিস্টপূর্বাব্দ) - ল্যুভর জাদুঘর বাম|থাম্ব|খোররামশাহরে পরিত্যক্ত জাহাজ এবং করুণ নদীর উপর একটি সেতু   বাঁধ  ডান|থাম্ব|220x220পিক্সেল|করুণ-৩ বাঁধ, করুণ নদীর উপর নির্মিত অনেক বৃহৎ জলবিদ্যুৎ বাঁধের মধ্যে একটি   মন্তব্য    তথ্যসূত্র    করুণ-৩, বাঁধ ও জলবিদ্যুৎ কেন্দ্র, ইতিহাস ।  এন. জাফরজাদেহ, এস. রোস্তামি, কে. সেপেহরফার, এবং এ. লাহিজানজাদেহ, খুজাস্তান প্রদেশে জল দূষণকারী শিল্পের সনাক্তকরণ, ইরানিয়ান জার্নাল অফ এনভায়রনমেন্টাল হেলথ সায়েন্স অ্যান্ড ইঞ্জিনিয়ারিং, খণ্ড ১, নং ২, পৃষ্ঠা। ৩৬–৪২ (২০০৪)।    বহিঃসংযোগ    করুণ নদীর আরও ছবি, তিশিনেহ  করুণ নদীর জলাভূমি, ফ্যাক্টশিট, বার্ডলাইফ ইন্টারন্যাশনাল ।   এইচ. বোর্জিয়ান, "কারুন নদী", এনসাইক্লোপিডিয়া ইরানিকা, http://www.iranicaonline.org/articles/karun_1_2 এ  ডিটি পটস, "শাত আল-আরাব", এনসাইক্লোপিডিয়া ইরানিকা, http://www.iranicaonline.org/articles/shatt-al-arab এ  বিষয়শ্রেণী:ফার্সি ভাষার লেখা থাকা নিবন্ধ বিষয়শ্রেণী:ইরানের নদী
খুমুলুঙ সরকারি মহাবিদ্যালয় ত্রিপুরার খুমুলুঙয়ে অবস্থিত একটি সাধারণ ডিগ্রি কলেজ। এটি ২০০৭ সালে প্রতিষ্ঠিত হয়। এটি কলা এবং বিজ্ঞান বিভাগে স্নাতক কোর্স প্রদান করে। এটি ত্রিপুরা বিশ্ববিদ্যালয়ের অধিভুক্ত।   বিভাগ  বিজ্ঞান  তথ্য প্রযুক্তি  কলা  বাংলা  ইংরেজি  ককবরক  ইতিহাস  সংস্কৃত  রাষ্ট্রবিজ্ঞান  দর্শন  শিক্ষা বিজ্ঞান  স্বীকৃতি কলেজটি বিশ্ববিদ্যালয় মঞ্জুরি কমিশন (ভারত) দ্বারা স্বীকৃত।  আরো দেখুন  ত্রিপুরা বিশ্ববিদ্যালয়  কবি নজরুল মহাবিদ্যালয়, সোনামুড়া  মহারাজা বীরবিক্রম কলেজ   তথ্যসূত্র   বিষয়শ্রেণী:ত্রিপুরার শিক্ষাপ্রতিষ্ঠান বিষয়শ্রেণী:২০০৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৭-এ ভারতে প্রতিষ্ঠিত বিষয়শ্রেণী:ত্রিপুরা বিশ্ববিদ্যালয়ের অধিভুক্ত কলেজ বিষয়শ্রেণী:ত্রিপুরার বিশ্ববিদ্যালয় ও কলেজ বিষয়শ্রেণী:ত্রিপুরার কলেজ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  user:Hasive কর্তৃক অপসারিত। -যুদ্ধমন্ত্রী আলাপ ২১:০১, ১৭ ফেব্রুয়ারি ২০১৫ (ইউটিসি) হাক্কানী আঞ্জুমান   – (অপসারণের প্রস্তাবনা দেখুনলগ দেখুন) () অনির্ভরযোগ্য এবং সেলফ রেফারেন্সড। প্রচারণামূলক স্বর। Ibrahim Husain Meraj (আলাপ) ১৮:৩৩, ১৫ ফেব্রুয়ারি ২০১৫ (ইউটিসি)  - প্রচারণামূলক নিবন্ধ সন্দেহ নেই। অপসারণ যোগ্য। -- বোধিসত্ত্ব (আলাপ) ১৯:৩২, ১৫ ফেব্রুয়ারি ২০১৫ (ইউটিসি)  -অপসারণ যোগ্য।--রাফায়েল রাসেল (আলাপ) ০৫:২৮, ১৬ ফেব্রুয়ারি ২০১৫ (ইউটিসি)  নিবন্ধটি মুছে ফেলা হয়েছে। --নুরুন্নবী চৌধুরী হাছিব • আলাপ • ০৫:৩১, ১৬ ফেব্রুয়ারি ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
এল সালভাদোর জাতীয় ফুটবল দল () হচ্ছে আন্তর্জাতিক ফুটবলে এল সালভাদোরের প্রতিনিধিত্বকারী পুরুষদের জাতীয় দল, যার সকল কার্যক্রম এল সালভাদোরের ফুটবলের সর্বোচ্চ নিয়ন্ত্রক সংস্থা সালভাদোরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৩৮ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২১ সালের ১৪ই সেপ্টেম্বর তারিখে, এল সালভাদোর প্রথমবারের মতো আন্তর্জাতিক খেলায় অংশগ্রহণ করেছে; গুয়াতেমালার গুয়াতেমালা সিটিতে অনুষ্ঠিত উক্ত ম্যাচে এল সালভাদোর কোস্টা রিকার কাছে ৭–০ গোলের ব্যবধানে পরাজিত হয়েছে।  ৫৩,৪০০ ধারণক্ষমতাবিশিষ্ট কুস্কাতলান স্টেডিয়ামে লা সেলেসিওন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় এল সালভাদোরের রাজধানী সান সালভাদোরে অবস্থিত। বর্তমানে এই দলের ম্যানেজারের দায়িত্ব পালন করছেন কার্লোস দে লস কোবোস এবং অধিনায়কের দায়িত্ব পালন করছেন মালাকাতেকোর গোলরক্ষক এনরি এর্নান্দেস।  এল সালভাদোর এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে প্রত্যেক আসরে তারা গ্রুপ পর্বে অংশগ্রহণ করেছে। অন্যদিকে, কনকাকাফ গোল্ড কাপে এল সালভাদোর এপর্যন্ত ১৭ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৩ এবং ১৯৮১ কনকাকাফ চ্যাম্পিয়নশিপের ফাইনালে পৌঁছানো।  রামোন ফাগোয়াগা, লুইস গেবারা মোরা, আলফ্রেদো পাচেকো, রাউল দিয়াস আর্কে এবং রদোলফো সেলায়ার মতো খেলোয়াড়গণ এল সালভাদোরের জার্সি গায়ে মাঠ কাঁপিয়েছেন।   র‌্যাঙ্কিং  ফিফা বিশ্ব র‌্যাঙ্কিংয়ে, ২০১২ সালের এপ্রিল মাসে প্রকাশিত র‌্যাঙ্কিংয়ে এল সালভাদোর তাদের ইতিহাসে সর্বোচ্চ অবস্থান (৪৯তম) অর্জন করে এবং ২০০৬ সালের নভেম্বর মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে এল সালভাদোরের সর্বোচ্চ অবস্থান হচ্ছে ৪০তম (যা তারা ১৯৪৩ সালে অর্জন করেছিল) এবং সর্বনিম্ন অবস্থান হচ্ছে ১২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং   প্রতিযোগিতামূলক তথ্য   ফিফা বিশ্বকাপ   ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮  প্রত্যাহার  প্রত্যাহার  ১৯৫০   ১৯৫৪  অংশগ্রহণ করেনি  অংশগ্রহণ করেনি  ১৯৫৮   ১৯৬২   ১৯৬৬   ১৯৭০  গ্রুপ পর্ব  ১৬তম  ৩  ০  ০  ৩  ০  ৯  ১০  ৭  ০  ৩  ১৯  ১২  ১৯৭৪  উত্তীর্ণ হয়নি  ৭  ৩  ২  ২  ১৫  ৯  ১৯৭৮  ১১  ৪  ৪  ৩  ১৮  ১৬  ১৯৮২  গ্রুপ পর্ব  ২৪তম  ৩  ০  ০  ৩  ১  ১৩  ১৩  ৭  ৪  ২  ১৪  ৬  ১৯৮৬  উত্তীর্ণ হয়নি  ৬  ৪  ১  ১  ১৫  ২  ১৯৯০  ৮  ২  ২  ৪  ৮  ৮  ১৯৯৪  ১৪  ৮  ১  ৫  ২৮  ১১  ১৯৯৮  ১৬  ৫  ৫  ৬  ২৩  ২২   ২০০২  ১০  ৬  ১  ৩  ২৩  ১৫  ২০০৬  ৮  ৩  ১  ৪  ৬  ১৪  ২০১০  ২০  ৮  ৩  ৯  ৩৯  ২১  ২০১৪  ১২  ৭  ২  ৩  ২৮  ১৬  ২০১৮  ১০  ৩  ৩  ৪  ১২  ১৬  ২০২২  অনির্ধারিত  অনির্ধারিত মোট  গ্রুপ পর্ব  ২/২১  ৬  ০  ০  ৬  ১  ২২  ১৪০  ৬৪  ২৭  ৪৭  ২৩৩  ১৬১    অর্জন    শিরোপা   কনকাকাফ চ্যাম্পিয়নশিপ  রানার-আপ (২): ১৯৬৩, ১৯৮১  তৃতীয় স্থান (১): ১৯৭৭   অন্যান্য   মার্লবোরো কাপ  তৃতীয় স্থান (১): ১৯৮৮  কোপা সেন্ত্রোআমেরিকানা  তৃতীয় স্থান (৫): ১৯৯৫, ১৯৯৭, ২০০১, ২০০৩ ২০১৩  সিসিসিএফ চ্যাম্পিয়নশিপ  চ্যাম্পিয়ন (১): ১৯৪৩  রানার-আপ (২): ১৯৪১, ১৯৬১  মধ্য আমেরিকান ও ক্যারিবীয় গেমস  চ্যাম্পিয়ন (১): ১৯৫৪,  তৃতীয় স্থান (১): ১৯৩৫   তথ্যসূত্র    বহিঃসংযোগ       ফিফা-এ এল সালভাদোর জাতীয় ফুটবল দল    কনকাকাফ-এ এল সালভাদোর জাতীয় ফুটবল দল      বিষয়শ্রেণী:উত্তর আমেরিকার জাতীয় ফুটবল দল